Diari Oficial de la Generalitat Valenciana


Sumari del DOGV 6818, del 13-07-2012 (2012/6815)

Notificació de la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat. Expedient número Y-9640-7594-6.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6815


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat. Expedient número K-4207-2752-8. [2012/6815]  
Intentada la notificació expressa a l'interessat en data 2 de maig de 2012, registre d'eixida número 13072, i no havent-se pogut practicar esta en els termes i procediments previstos en l'article 59.4 de la Llei 30/92, de 26 de novembre, reguladora del Règim Jurídic de les Administracions Públiques i del Procediment Administratiu Comú, per mitjà del present anunci se li notifica la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat.   
  
Interessat  
Expedient núm. R-2982-9471-3  
Empresa: GMR Marketing Levante, SL Unipersonal.  
NIF/CIF: O84495145.  
Domicili: Luis Garcia Berlanga, núm. 11-1.  
Població i CP: València 46600.  
Ref.: SUB/SCC/as/atm.  
Assumpte: notificació cancel·lació.  
  
La Comissió de Classificació i Registres de la Junta superior de Contractació Administrativa de la Generalitat, en la seua reunió de data 27 d'abril de 2012, ha adoptat l'acord següent:  
«Primer. Per acord de la Comissió de Classificació i Registres de data 7 de maig de 2010 es va concedir a l'empresa mencionada a dalt, als efectes establits en l'article 65 del text refós de la Llei de Contractes del Sector Públic, la classificació com a empresa contractista de servicis en els grups, subgrups i categories següents:  
Classificació empresarial atorgada per la Generalitat Valenciana  
Data de l'acord de classificació: 7 de maig de 2010.  
  
Activitat Grup Subgrup Categoria   
S T 1 D   
  
Segon. No havent-se complit al requeriment previ i segons el que disposa l'article 4.1, apartat a), i el 5.4 del Reial Decret 817/2009, de 8 de maig, pel qual es desplega parcialment la Llei de Contractes del Sector Públic, en data 20 de gener de 2012 la Secretaria de la Junta Superior de Contractació Administrativa va acordar iniciar d'ofici l'expedient de revisió de les classificacions atorgades a l'empresa i donar audiència a l'empresa i a qualsevol persona interessada en el procediment, per un termini de 15 dies hàbils a comptar des de l'endemà de la notificació, a fi que pogueren formular les al·legacions o presentar els documents que consideraren convenients per a la defensa dels seus drets. Tot això va ser notificat a l'empresa en data 23 de març de 2012 per mitjà d'anunci publicat en el Diari Oficial de la Comunitat Valenciana, així com un anunci en el tauler d'edictes de l'ajuntament de l'últim domicili conegut, segons consta acreditat en l'expedient.  
  
Tercer. Una vegada transcorregut el termini establit en el tràmit d'audiència, per part de l'empresa no s'han presentat al·legacions ni s'han aportat documents.  
Quart. D'acord amb el que disposa l'article 3 del Reial Decret 817/2009, la no-aportació dins del termini i en la forma escaient dels documents requerits a l'empresa és equivalent a la no-acreditació de la seua solvència econòmica i financera després del tancament de l'últim exercici comptable anual, la qual cosa impedix el manteniment de la seua classificació d'acord amb el que establix l'article 70 de la Llei.  
En virtut d'això, conclosa la tramitació de l'expedient de revisió en els termes que preveuen els articles 4 i 5 del Reial Decret 817/2009, acorda:  
Primer. Revocar i deixar sense efecte la classificació concedida a l'empresa GMR Marketing Levante, SL Unipersonal, per acord d'esta comissió de 07/05/10, per no haver acreditat el manteniment de la seua solvència econòmica i financera en el seu últim exercici comptable anual.  
Segon. Autoritzar la cancel·lació de la inscripció de l'empresa en la secció primera del Registre de Contractistes i Empreses Classificades de la Generalitat».  
Contra este acord, que no esgota la via administrativa, les persones interessades poden interposar-hi recurs d'alçada davant de el conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
I perquè servisca de notificació a l'interessat, s'expedix el present edicte.  
  
València, 20 de juny de 2012.- La subsecretària: Carmela Cots Soler.